Melléklet a ……./2010. sz. Képv. test. határozathoz

KEOP-2009-1.3.0. Ivóvízminőség javítása/ a továbbiakban KEOP program / megvalósítására létrehozott

Kiskőrös és Térsége Ivóvízminőség-javító

Önkormányzati Társulás
Társulási Megállapodása

* * * * *
Preambulum

A „Kiskőrös és Térsége” Ivóvízminőség-javító Önkormányzati Társulás önkormányzati képviselő-testületei (továbbiakban: Tagok) – a Magyar Köztársaság Alkotmányáról szóló 1949. évi XX. törvény 44/A. § (1) bekezdés h) pontja, a helyi önkormányzatokról szóló 1990. évi LXV. törvény (Ötv.) 41.§ (1) bekezdésében foglalt felhatalmazás, valamint:
· a helyi önkormányzatok társulásáról és együttműködéséről szóló 1997. évi CXXXV. tv. 16-18. §-a, 

· az államháztartásról szóló 1992. évi XXXVIII. Törvény (Áht.)
· az államháztartás működési rendjéről szóló 292/2009. (XII.19.) Kormányrendelet (Ámr.)
· a költségvetési szervek jogállásáról és gazdálkodásáról rendelkező 2008. évi CV. Tv.,

· a 2007-2013 időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának általános eljárási szabályairól szóló 16/2006. (XII. 28.) MeHVM-PM együttes rendelet (MeHVM rendelet) 11.§ (2) bekezdés e) pontjában előírtakra figyelemmel:
abból a célból, hogy a Dél-alföldi Régió Ivóvízminőség-javító Programjának II. – megvalósítási - szakaszában eredményesen vegyenek részt, az ivóvízminőség javító beruházásokhoz a megfelelő mértékű önerejük biztosítása mellett a Magyar Köztársaság költségvetése és az Európai Unió által biztosított vissza nem térítendő támogatás lehívására jogosultságot szerezzenek, majd a működtetést, az egységes, lakosságbarát díjpolitikán alapuló egészséges ivóvíz szolgáltatást biztosítani tudják, 
Kiskőrös és Térsége IVÓVÍZMINŐSÉG-JAVÍTÓ Önkormányzati Társulás néven Önkormányzati Társulást (továbbiakban: Társulás) hoztak létre.
A Tagok rögzítik, hogy Társulásukat szabad elhatározásukból, egyenjogúságuk tiszteletben tartásával, a kölcsönös előnyök és az arányos teherviselés alapján, a közös cél és feladat megvalósítása érdekében hozták létre. Az ebben vállalt kötelezettségeiket együttesen és egyenként is tiszteletben tartják, az ivóvízminőség javítása céljából vállalt feladataikat végrehajtják, és a beruházással megvalósult objektumokat, berendezéseket a támogatási szerződésükben előírt időtartamig fenntartják, a vállalt szolgáltatások ellátásáról költségvetésük és társulási szerződésük keretében gondoskodnak.

I. A TÁRSULÁS LÉTREHOZÁSA

I.1. A Társulás tagjai, alapvető adatai és működési szabályai:

	Sorszám
	A tag önkormányzat neve, képviselője


	A tag önkormányzat székhelye
	Lakosság-szám 

(2009. január 1-én)
	Önkormány-zati határozat száma

	1.
	Akasztó község Önkormányzata

Suhajda Antal Pm.
	Akasztó,

Fő u. 40.
	3543
	/2010

	2.
	Csengőd község Önkormányzata

Baltás István Pm.
	Csengőd,

Dózsa Gy u.35
	2284
	/2010

	3.
	Fülöpszállás község Önkormányzata

Csehszakáll Sándor Pm.
	Fülöpszállás

Kossuth u. 2.
	2452
	/2010

	4.
	Imrehegy község Önkormányzata

Gyenizse Lajosné Pm.
	Imrehegy

Kossuth L. u. 11.
	747
	/2010

	5.
	Jakabszállás község Önkormányzata

Szabó Mihály Pm.
	Jakabszállás,

Petőfi u. 14.
	2762
	/2010

	6.
	Kaskantyú község Önkormányzata

Újházi Zsolt Pm.
	Kaskantyú,

Hunyadi u. 10
	1021
	/2010

	7.
	Kecel város Önkormányzata

Haszilló Ferenc Pm
	Kecel,

Fő tér1.
	9.004
	/2010

	8.
	Kiskőrös város Önkormányzata.

Domonyi László Pm.
	Kiskőrös, Petőfi tér 1.
	14.810
	/2010

	9.
	Páhi község Önkormányzata

Oroszi István Pm.
	Páhi

Vasút u. 2.
	1259
	/2010

	10.
	Soltszentimre község Önkormányzata

Nagy István Pm.
	Soltszentimre,

Hősök tere 1.
	1347
	/2010

	11.
	Tabdi község Önkormányzata

Kollarik László Pm.
	Tabdi,

Kossuth u. 9.
	1190
	/2010

	12.
	Tázlár község Önkormányzata

Kószó Endre Pm.
	Tázlár,

Templom köz 2
	1780
	/2010


· a továbbiakban a Társulás Tagjai - az egyes önkormányzati képviselő-testületek határozata alapján tartott társulási alakuló ülésükön hozott döntésükkel elhatározták, hogy létrehozzák a tag önkormányzatok területén megvalósuló ivóvízminőség-javító program keretében önkormányzati társulásukat,

· A Társulás tagjai megállapodtak, hogy a határozathozatal szempontjából minősített többségen társulási jogviszonyukban az összes szavazatnak a legalább ¾-es többségével, és, egyidejűleg, az összes társult tag több mint felének szavazatával hozott határozatot értik.

· A minősített többséget nem igénylő kérdésekben az összes szavazat több mint fele, és, egyidejűleg, az összes társult tag több mint felének szavazata szükséges a határozathozatalhoz.

· A társulásban részt vevő képviselő-testületek mindegyikének minősített többséggel hozott döntése szükséges: 

a) a megállapodás jóváhagyásához; 

b) a megállapodás módosításához; 

c) a megállapodás megszüntetéséhez; 

d) a társuláshoz történő csatlakozáshoz való hozzájáruláshoz;

e) a társulási megállapodás év közbeni felmondásához.

· A társulási megállapodást felmondani a XII/1. pontban részletezett szabályok szerint lehet.
I. A TÁRSULÁS NEVE, SZÉKHELYE, MŰKÖDÉSI TERÜLETE

A Társulás neve: Kiskőrös és Térsége Ivóvízminőség-javító Társulás

A Társulás idegen nyelvű elnevezése: A Társulásnak idegen nyelvű elnevezése nincs.

A Társulás rövidített neve: A Társulásnak rövidített neve nincs.

Székhelye: 6200 Kiskőrös, Petőfi tér 1.

Működési területe: a társult települések közigazgatási területe

A Társulás alapítói: A társult önkormányzatok
A Társulás jogi személy.

A Társulást az Elnök képviseli. .A Társulási Tanács elnökét a Társulási Tanács tagjai választják a Ttv. 12. § szerint.

II.  A TÁRSULÁS IDŐTARTAMA

A Társulás, a KEOP projekt beruházási szakaszának teljes befejezéséig és az azt követő öt éves fenntartási időszakra jött létre.

III. A TÁRSULÁS JOGÁLLÁSA

A Ttv. 16-18. §-aiban foglalt rendelkezések alapján a Társulás jogi személyiséggel rendelkező önkormányzati társulás.

A Társulás, a projekt végrehajtása során, a társult önkormányzatok, mint a KEOP projekt közös kedvezményezettjeinek (MeHVM rendelet 11.§ (2) bekezdés e) pont) megbízásából, a projekt lebonyolításáért felelős projektgazdaként jár el.

IV. A TÁRSULÁSRA ÁTRUHÁZOTT ÖNKORMÁNYZATI FELADAT- ÉS HATÁSKÖRÖK

IV.1 A Társulás tagjai a Ttv. 20.§ (3) bekezdésére figyelemmel, az Ötv 9. § (3) bekezdésében, illetve 10.§ (2) bekezdésében kapott felhatalmazással élve – az Ötv. 18.§ (1) bekezdése szerinti Szervezeti és Működési Szabályzataik egyidejű módosításával -, az Ötv. 8.§-ban, illetve a Vgtv-ben meghatározott kötelezően ellátandó vízgazdálkodási feladatok közül a Társulásra ruházzák át a Társulás célját képező projekt megvalósításával kapcsolatos alábbi feladat- és hatásköröket:

A fő társulási cél a döntő részben, várhatóan 90 % - ban KEOP pályázaton, az Európai Uniótól és a hazai központi költségvetésből elnyerhető, vissza nem térítendő támogatással megvalósuló vízgazdálkodási projektek - az Ötv
-ben, a Vgtv
-ben, egyéb jogszabályokban előírt, a helyi önkormányzatokat terhelő egészséges ivóvíz-ellátási közfeladat hatékony, de ugyanakkor a lakossági díjterhek jelentős növelése nélküli ellátását célozzák meg.

A Tag Önkormányzatok az egészséges ivóvíz biztosítását célzó önkormányzati közfeladatuk keretében meghatározott kötelezettségük hatékony ellátása érdekében egyrészt saját közigazgatási területükön belül megvalósítandó infrastruktúra kiépítésére és üzemeltetésére szolgáló létesítmények létrehozására és fenntartására kötnek szerződést. Ennek keretében megvalósítják a saját lakosságukat szolgáló ivóvízminőség-javító projekt beruházásait a Dél-Alföldi Ivóvízminőség-javító Program előkészítő szakaszában készült és elfogadott tervdokumentációk és tanulmányok alapján.

Másrészt a Tagok a Társulási Megállapodásuk keretében kijelentik és megerősítik, hogy a Program előkészítése során elkészült dokumentációba foglaltakat tiszteletben tartják, a racionálisan kialakított objektum elhelyezés, infrastruktúra kiépítés, ivóvíz szolgáltatás érdekében a más – társult vagy azon kívüli – települések érdekeit is szemmel tartva, a szolgalmi és egyéb jogokat, jogosultságokat biztosítva járnak el.

A Tagok ezeket a feladatokat olyan magas műszaki-, technikai színvonalon, és a környezetet védő rendszerben kívánják megoldani, amely megfelel a hazai és nemzetközi jogszabályoknak, szabványoknak és elvárásoknak, a helyi viszonyoknak, és a lakosság érdekeit tartja szem előtt.

E rendszer kialakítása érdekében az I. fejezet 1.) pontjában meghatározott önkormányzatok képviselő-testületei célul tűzik ki a pályázat útján elérhető pénzügyi támogatások elnyerését. E támogatások elsősorban az Európai Unió Kohéziós Alapjából, a Környezet és Energia Program (KEOP) keretében 2007-2013. között kiírt pályázatokon elnyert vissza nem térítendő támogatásból származhatnak és várhatóak. A társulás és az egyes tagok külön is mindent elkövetnek annak érdekében, hogy az önrészre további hazai forrású, vissza nem térítendő támogatást, esetleg kamatmentes hitelt nyerjenek el.

A társult önkormányzatok feladata – az önerő biztosítása mellett – e források megszerzése, az ehhez szükséges pályázatok kidolgozásával, benyújtásával, végrehajtásával összefüggő feladatok közös megoldása – a társulási cél szerinti ivóvízminőség-javító környezetvédelmi beruházás elvégzése. 

A megvalósuló környezetvédelmi beruházás eredménye összességében:

· az Európai Unió Tanácsának az emberi fogyasztásra szánt ivóvíz minőségéről szóló 98/83/EK irányelvében és az ivóvíz minőségi követelményeiről és az ellenőrzés rendjéről szóló 201/2001. (X.25.) Korm. rendeletben foglaltaknak megfelelő minőségű egészségesebb ivóvíz biztosítása a Társulás hatáskörébe tartozó lakosság számára;
· az előkészítő szakaszban felmért állapotnál lényegesen jobb állapotú ivóvízhálózat.
IV.2. A Társulási Megállapodást aláíró Tagok valamennyien részt vettek a Dél-alföldi Ivóvízminőség-javító Konzorcium keretében a 2005-2009-ben, regionális szinten zajló projekt előkészítő szakasz munkájában, a megfelelő dokumentáció létrejöttéhez a tervezők, tanulmánykészítők rendelkezésére bocsátották a birtokukban lévő adatokat, ismereteket. Együttműködtek a területi és ellátási igényfelmérési feltárásban, majd a tervezésben.

A Társulás a regionális összhang, a követelmények és elképzelések megvalósítása érdekében, illetve a Dél-Alföldi Ivóvízminőség-javító Konzorcium közös tulajdonába került vagyon (elsődlegesen tervdokumentációk, tanulmányok stb.) közös hasznosítása érdekében a továbbiakban is folyamatosan együttműködik a Dél-Alföldi Regionális Fejlesztési Tanáccsal (DARFT), illetve a Dél-Alföldi Regionális Fejlesztési Ügynökség Közhasznú Társasággal (DARFÜ).

A Dél-Alföldi Ivóvízminőség-javító Konzorcium által a Program előkészítési szakaszában elkészíttetett, közös tulajdonú és használatú dokumentumai, egyéb szellemi termékei használati jogának biztosítása, illetve, a további összehangolt megvalósítás, a Dél-alföldi Ivóvízminőség-javító Programban résztvevő társulások, illetve, azok tag önkormányzatai érdekében közös fellépés – különösen további, az önerő mértékét csökkentő források közös megszerzése céljából és érdekében a Társulás tagja kíván lenni a Dél-Alföldi Ivóvízminőség-javító Önkormányzati Társulások együttműködésének.

A Dél-alföldi Ivóvízminőség-javító Program keretében kiépült – együttesen hatékonyabb – érdekképviselet biztosítása érdekében szükség esetén együttműködik a Társulás a szomszédos, vagy beruházási, működtetési stb. szempontból érintett Társulásokkal, s a többi, a Dél-alföldi Régióban létrejött Társulással, az előkészítésben, végrehajtásban, működtetésben résztvevő szakmai szervekkel, szervezetekkel.

IV.3. A Társulás, a megalakulását követően az egészséges emberi fogyasztásra alkalmas ivóvíz biztosítását szolgáló beruházásokhoz forrásteremtésre, a beruházások kivitelezésére, majd a létrejövő rendszer működtetése érdekében a jelenlegi üzemeltető szervezetek keretei között hozza létre szerveit és szervezeteit.

IV.4. A Tagok tudomásul veszik, hogy a megvalósításhoz szükséges pénzügyi alapok biztosításának kötelezettsége a pályázat(ok)hoz szükséges önerőn felül magába foglalja az esetleges beruházási költségnövekedést, az árfolyamkülönbségből adódó költségeket, továbbá a pályázati forrásból nem finanszírozható egyéb költségeket, ráfordításokat. A Tagok e Társulási Megállapodás aláírásával kötelezettséget vállalnak a feladatok végrehajtásával és a Társulás működésével kapcsolatban felmerülő költségek költségvetési biztosítására, pontosan, határidőben történő megfizetésére, melynek részletes szabályait és mértékét az V. Fejezet tartalmazza. 

 IV.5. A Tagok kijelentik, hogy mindent megtesznek a Társulás fenntartása, a projekt teljes megvalósulása, majd a rendszer üzemeltetése érdekében, ezért kölcsönösen együttműködnek egymással, a Társulási Megállapodásban rögzített elveket betartják, belső működésük során minden tekintetben gyors, aktív tevékenységgel biztosítják a megvalósítást, illetve azt, hogy a későbbiekben a többi tag számára indokolatlanul nem akadályozzák a rendszer működését.

A Tagok – tekintettel a kistérségi együttműködés jelentős szerepére – a Társulási Megállapodásban megfogalmazott jogokat és kötelezettségeket, s a kialakított működési-felelősségi rendszert elfogadják.

IV.6. A Tagok kötelezettséget vállalnak arra, hogy a pályázást és a projekt kivitelezését nem akadályozzák, így különösen nem késlekednek a pályázatok beadásával, településeiken nem akadályozzák a szakmai, engedélyezési munkát, illetve nem folytatnak olyan tevékenységet, amely ellentétes az e Társulási Megállapodás céljaival, tartalmával. 

A Tagok tudomásul veszik és kötelezettséget vállalnak arra, hogy amennyiben a Társulásnak jogellenes (szándékos vagy gondatlan) magatartásukkal kárt, többletköltséget okoznak, e magatartásukért felelősséggel tartoznak, és ezért a Társulás Társulási Tanácsa vagy Elnöksége őket az okozott kár, többletköltség megtérítésére kötelezheti.

A Tagok a projekt megvalósítása során a hatályos jogszabályi rendelkezések szerint járnak el, különösen tekintettel lesznek a közbeszerzési törvény és végrehajtására kiadott rendelkezések, valamint az árszabályozás, továbbá a közszolgáltatásra vonatkozó jogszabályok rendelkezéseire. 

IV.7. A Tagok tudomásul veszik és vállalják, hogy mint Társulás, a Kohéziós Alap Közreműködő Szervezete felé az Európai Uniós támogatások pénzügyi tervezési, lebonyolítási és ellenőrzési rendjéről szóló jogszabályok alapján a Közreműködő Szervezettel megkötendő Támogatási szerződésben lefektetett szempontok szerint lesznek felelősek (garanciák, biztosítékok, egyéb kötelezettségek).

IV.8. A Tagok kijelentik, hogy kizárólag az általuk a jelen megállapodásban vállalt kötelezettségek teljesítéséért felelősek, a Társulás bármely más Tagja által vállalt kötelezettség (pl. hozzájárulás biztosítása) átvállalására nem kötelezhetőek. Amennyiben a Társulás nevében vállalt, egyes nem fizető tag kötelezettségét más tag vagy tagok – az ivóvízminőség-javító intézkedések végrehajtása érdekében teljesítik, jogosultak – az adós külön hozzájárulása nélkül, a társulási szerződés létrejöttével érvénybe lépő – Társulási Megállapodás szerinti biztosítékokkal és szankciókkal élni.

IV.9.  A Társulás nem hozhat jogszabállyal, vagy - a támogató előzetes írásbeli hozzájárulása esetét kivéve - a Társulás által megkötött támogatási szerződéssel ellentétes intézkedést.

IV.10. A Társulás alaptevékenységei a költségvetési szervek szakfeladatrendje szerint:



36000 Víztermelés, - kezelés, - ellátás

422100 Folyadék szállítására szolgáló közmű építése

429100 Vízi létesítmény építése

A Társulás az alaptevékenységén kívül, kiegészítő és vállalkozási tevékenységet nem folytat. 

A Társulás a KEOP projekt megvalósítása során ellátja a projektgazdai feladatokat.

V. A TÁRSULÁS GAZDÁLKODÁSA, VAGYONA

A Társulás pénzeszközeit a Társulási Tanács által meghatározott hitelintézetnél nyitott bankszámlán kezeli. Más hitelintézetnél bankszámlát nem nyithat. 

A számlavezető pénzintézet kiválasztása a Társulási Tanács jogköre.

A Társulás gazdálkodására az Áht., az Ámr., a Számv.tv., továbbá az államháztartás szervezetei beszámolási és könyvvezetési sajátosságairól szóló 249/2000.(XII.24.) Korm. rendelet – továbbiakban Áhsz. – előírásai alkalmazandók.

V.1. A Társulás működésének költségvetési forrása:

A Társulás tagjai a Társulás működésének forrásait saját költségvetésükből, lakosság arányosan, a beruházáshoz közvetlenül köthető költségeket pedig beruházás arányosan  biztosítják. Az éves működési célú támogatási igényről és az egyes Tagokat terhelő befizetési kötelezettségekről a Társulási Tanács az adott költségvetési évet megelőző év december 15. napjáig, határozattal dönt. A Társulási Tanács - határozata alapján - legkésőbb az adott költségvetési év január 10. napjáig, írásban értesíti a Tagokat a következő évi befizetési kötelezettségeikről és azok esedékességéről. A Társulás működéséhez szükséges induló támogatási összeget a Társulási Tanács határozza meg.

V.2. A Tagok által a Társulásba bevitt vagyontárgyak:

Alakuláskor a tagok által bevitt vagyontárgy nincs.

A későbbiekben a Tagok Társulásba bevitt vagyonát piaci alapon felértékelve és leltár szerint kell a társuló helyi önkormányzatok vagyonaként nyilvántartani. A vagyonszaporulat a társult helyi önkormányzatok közös vagyona, és arra a Polgári Törvénykönyv közös tulajdonra vonatkozó szabályait kell alkalmazni.

V.3. A KEOP projekt keretében megvalósuló/beszerzésre kerülő vagyon és annak tulajdonjoga:

A Tagok tudomással bírnak arról, hogy a létrehozandó műtárgyak pontos beruházási értékét, ennél fogva az önerő mértékét, a beruházás forrásösszetételét a pályázati döntés után lehet korrekten meghatározni. Jelen megállapodás adatai az aláíráskor ismert terveken alapulnak, melyek a pályázati döntés nyomán változhatnak. A Tagok már most kötelezettséget vállalnak arra, hogy amint a fenti adatok véglegesítődnek, úgy a Társulási Megállapodást módosítani fogják abból a célból, hogy a jelen megállapodás részletesen tartalmazzon minden – az elszámolás, illetve a szavazati arányok szempontjából fontos –adatot.

A Tagok vállalják, hogy a projekt megvalósítása érdekében biztosítják a KEOP projekttel érintett ingatlanok tulajdonjogának, használati jogának a projekt céljainak megfelelő rendezettségét.

A KEOP projekt keretében megvalósuló, beszerzésre kerülő vagyontárgyak a beruházási szakasz lezárultával, a – támogatási szerződésben foglalt feltételek betartása mellett – visszterhes jogügylettel a Társulás Tagjainak elkülönült tulajdonába kerülnek, a KEOP projekthez biztosított egyenkénti beruházásuk arányában. 

A visszterhes jogügylet keretében a Társulás a tag önkormányzatokra ruházza a KEOP projekt keretében megvalósult vagyontárgyak tulajdonjogát, melyről számlát bocsát ki, ezzel egyidejűleg, pénzmozgással nem járó pénzeszközátadással átadja a tag önkormányzatok részére a rájuk eső támogatást, illetve a tag önkormányzatok által korábban megfizetett saját forrást. 

A tulajdon-átruházáshoz kapcsolódó általános forgalmi adó pénzmozgással járó tételként rendezendő. Az egyes tag önkormányzatokat így megillető becsült tulajdoni hányad meghatározását a jelen megállapodás 2. számú melléklete tartalmazza. 

V.4. A KEOP projekt megvalósításának és működtetésének finanszírozási forrásai:

V.4.1. A beruházás finanszírozása

Tagok rögzítik, hogy a KEOP projekthez készülő pénzügyi költség-haszon elemzés –továbbiakban CBA, ill. a részletes megvalósíthatósági tanulmány (RMT) – szerint lehet a beruházás elszámolható nettó (áfa nélküli) költségeinek finanszírozását biztosító forrásösszetételt meghatározni.

A Tagok kötelezettséget vállalnak arra, hogy a saját településükön végrehajtott beruházások ütemében az őket terhelő önerő forrását a Társulás rendelkezésére bocsátják. Amennyiben a tag önkormányzatok a Társulási Tanács elnökének írásbeli értesítésében foglalt határidőre az esedékes önerő rendelkezésre bocsátását elmulasztják, a Társulás a tag önkormányzat költségvetési elszámolási számlája ellen azonnali beszedési megbízás benyújtására jogosult. A tagok kötelezettséget vállalnak arra, hogy felhatalmazó levélben bejelentik a számlavezető pénzintézetüknek a Társulás megnevezését és pénzforgalmi jelzőszámát, mint azonnali beszedési megbízás benyújtására jogosultat azzal, hogy a Tagok a saját forrás teljes összegének megfizetéséig, a felhatalmazást nem vonhatja vissza. A felhatalmazás bank által aláírt egy példányát, a tagok kötelesek a Társulásnak átadni.

A Tagok tudomásul veszik, amennyiben valamely önkormányzat a jelen megállapodásban vállalt fizetési kötelezettségeit határidőben és felhívásra nem teljesíti, az esetben a kötelezett késedelembe esik. A fizetésre kötelezett a késedelembe esés időpontjától kezdve a Ptk. megfelelő rendelkezései szerint köteles a jegybanki alapkamattal megegyező mértékű kamatot fizetni. A kamatfizetési kötelezettség beáll akkor is, ha a kötelezett késedelmét kimenti.

A Tagok az idegen forrást a projekt működtetését végző partnerek által fizetett koncessziós díj, üzemeltetési jog ellenértékéből finanszírozzák.

A Tagok megállapodnak abban, hogy a vonatkozó jogszabályi rendelkezések keretei között, a saját forrás részbeni biztosítása céljából pályázatot nyújtanak be az EU Önerő Alap támogatásra, amelynek elnyerése esetén, a fenti saját forrás összetevők összegét jelen megállapodás módosításával kötelesek aktualizálni.

V.4.2. A projekt működtetésének finanszírozása

A Tagok rögzítik, hogy a KEOP projekt működtetésének forrását a Társulás jelen megállapodás IV. fejezete szerinti közszolgáltatásokból származó bevétel biztosítja, a KEOP projekt CBA-jában meghatározott díjtételek és a projektből származó kalkulált jövedelem szerint. A közszolgáltatási tevékenységből származó jövedelem, a projekt fenntartható működtetése mellett, fedezetet kell biztosítson a KEOP projekt során megvalósuló víziközművek felújítására, újrapótlására, rekonstrukciójára is, a projekt CBA-jában meghatározott ütemterv szerint.

A Tagok kötelezettséget vállalnak arra, hogy az árak megállapításáról szóló 1990. évi LXXXVII.  törvényben  (Ártörvény) meghatározott, helyi rendeletalkotási jogkörükben eljárva a közüzemi ivóvíz-szolgáltatás legmagasabb árát, a mindenkor hatályos jogszabályi előírások betartása mellett, a projekt CBA-jával összhangban, a KEOP projekt CBA-jában figyelembe vett teljes referencia-időszakára egységes elvek, területi díjkiegyenlítési módszer, és a három vízszolgáltató területén a saját díjkalkulációs séma/díjképlet alapján úgy határozzák meg, hogy az maradéktalanul biztosítsa a közszolgáltató által működtetett víziközmű-rendszer szakszerű és magas színvonalú működtetéséhez, karbantartásához, újrapótlásához és az indokolt mértékű fejlesztéséhez szükséges források fedezetét. 

VI. ÜZEMELTETÉS

A Tagok kötelezettséget vállalnak a megvalósuló projektnek a pályázatban leírtak és a KEOP projekt pénzügyi költséghaszon-elemzése  (CBA) szerinti üzemeltetésére, az alábbiak szerint:

A Tagok kötelezettséget vállalnak arra, hogy a KEOP projekt keretében megvalósuló, a Tagok elkülönült tulajdonába kerülő víziközművek a három vízszolgáltató területén érvényesülő elvek szerinti működtetése és a kapcsolódó közüzemi közszolgáltatás ellátása érdekében a Vgtv. 9.§ (2) bekezdés d) pontja alapján, víziközművek üzemeltetésére irányuló szerződést egyenként, a saját tulajdoni részesedésükkel működő Kőrösvíz Kft.-vel, (6200, Kiskőrös, Dózsa György út 43.), a  Kecelvíz Kft.-vel (6237 Kecel, Avar tér 1.) és a Páhi Önkormányzat Vízművel (6075, Páhi, Vasút utca 2.) mint e célra létrehozott gazdálkodó szervezettel megkötik.

Az üzemeltetési szerződést a CBA-ban meghatározott pénzügyi és finanszírozási feltételeknek megfelelően kell megkötni. A közszolgáltatási díj képzésére, mértékére vonatkozó előírások meghatározásánál Tagok kötelesek a KEOP projekt CBA-ját alkalmazni.

VII. ELŐZETES MEGÁLLAPODÁSOK, KÖVETENDŐ ELVEK, A TÁRSULÁS ÉS TAGJAI FELADATAI, KÖTELEZETTSÉGEI

Jelen Társulási Megállapodás aláírásával a Tagok, mint önkormányzatok kötelezettséget vállalnak arra, hogy közös környezeti és gazdasági érdekeiknek megfelelően, ezen megállapodás kereti között az alábbiak szerint működnek együtt:

VII.1. A Tagok kötelezettséget vállalnak a jelen megállapodás betartására, különös tekintettel e Megállapodás IV-VI. fejezeteiben rögzített, a Tagokat terhelő kötelezettségek teljesítésére.

VII.2. A Tagok kötelezettséget vállalnak arra, hogy a projekt megvalósítása érdekében kölcsönösen együttműködnek egymással.

VII.3. A Tagok kötelezettséget vállalnak arra, hogy az érintett térség környezetvédelmi érdekeit, egységes fejlődését szem előtt tartva, a szerződésben foglalt elveket betartják, a továbbiakban annak érvényesülését nem akadályozzák, a rendszer működését aktív tevékenységgel szolgálják, közreműködnek a megvalósításban.

VII.4. A Tagok megismerik, átgondolják és értékelik a térségi ivóvíz-ellátási rendszer szerepét, a szerződésben megfogalmazott jogokat és kötelezettségeket, elfogadják a kialakított felelősségi rendszert.

VII.5. A Tagok tudomásul veszik, hogy a Társulási Megállapodás felmondására csak a jelen Megállapodás XII. fejezetében meghatározottak szerint van lehetőség. Tagok elfogadják, hogy esetleges felmondásuk a Társulás számára jelentős hátránnyal is járhat, melyért teljes felelősséggel tartoznak, és az általános jogelveknek megfelelően, teljes körűen jótállni kötelesek.

VII.6. A Tagok kötelezettséget vállalnak, hogy a projekt végrehajtása során a magyarországi hatályos jogszabályi rendelkezések, valamint a vonatkozó EU előírások szerint járnak el, így különösen figyelemmel lesznek a közbeszerzési törvény, a koncessziós törvény, a Vgtv, és a hatósági árszabályozás rendelkezéseire.

VII.7. A társult önkormányzatok átvállalják az esetleges felmondás esetén is megvalósuló közös fejlesztés kiváló önkormányzatra eső részének finanszírozását azzal, hogy a kiváló önkormányzattal szemben fenntartják a kiválással általa okozott károkért való kártérítési igényüket.

VII.8.. Ezen szerződés elfogadása és aláírása a tagok részéről egyben kötelezettségvállaló elfogadó nyilatkozat is. A társuló önkormányzatok tudomásul veszik, hogy jelen Megállapodásban foglalt kötelezettségeik teljesítéséért, a támogatást folyósító szervezetek felé, egyetemleges és korlátlan felelősséggel tartoznak.

VII.9. A Tagok a saját közvetlen tevékenységük során előtérbe helyezik jelen szerződés elveit és az itt megfogalmazott érdekprioritást. Ezen tevékenységeik: a saját hatáskörben történő jogszabályalkotás, helyi rendezési tervek, szolgalmi jogok, belterületbe vonás, telekhatár módosítás, továbbá minden olyan feladat, mely nélkülözhetetlen a projekt végrehajtásához.

VII.10. A Tagok kötelezettséget vállalnak a projekt megvalósításához szükséges adatok szolgáltatására, továbbá a már meglévő üzemeltetési és közszolgáltatási szerződéseik rendelkezésre bocsátására. E körben a Tagok nem hivatkozhatnak településük érdekeire, mint „üzleti titokra”.

VII.11. A Tagok, illetve képviselőik a tudomásukra jutott információkat csak a projekt megvalósítása érdekében használhatják fel, egyébként azokat üzleti titokként kötelesek kezelni.

VII.12. A Tagok vállalják, hogy a az alábbi feladatok előkészítésében, illetve a szükséges döntések meghozatalában a Társulással és a  projekt megvalósítását  munkafeladatként végző Projektirodával együttműködnek:

VII.12.1. Szervezeti, gazdasági területen:
a) Amennyiben az szükséges, együttműködési megállapodások megkötése az érintett települések között;

b) A projekt kidolgozásáért felelős szervezet részére megbízás adása;

c) A működtetés szervezeti, gazdasági feltételrendszerének kidolgozása;

d) Nemzetközi támogatás pályázati feltételeinek biztosítása;

e) A projekt teljes körű lebonyolítása, ideértve a beruházások teljes pénzügyi, a számviteli és adóügyi elszámolását és a tagokkal való belső elszámolást is;

f) Lakossági fórumok szervezése, a közösségtájékoztatás (PR) dokumentálása;

g) Pályázati részvételek szervezése, koordinálása;

h) Tervezési, szolgáltatási feladatok pályáztatásának kidolgozása;

i) Beszerzési feladatok (gépek, eszközök) pályáztatásának kidolgozása;

j) Építési feladatok pályáztatásának kidolgozása;

k) A projekt végrehajtáshoz szükséges szerződéseket, megállapodások előkészítése, adott esetben megkötése.
VII.12.2. Műszaki területen:

a) a Társulás térségében az ivóvíz szolgáltatás helyzetének, műszaki állapotának, a lakossági szükségletnek, ezek változásának, alakulásának módszeres figyelemmel kísérése, nyilvántartása;

b) a projekt megvalósításához rendelkezésre álló dokumentációk, tanulmányok kivitelezésre történő megismerése és megismertetése az érdekeltekkel, beleértve az elvi környezetvédelemi engedélyezési tervek, elvi vízjogi engedélyezési tervek, építési engedélyezési tervek, megvalósíthatósági tanulmányok, költségtervek, elemzések, környezeti hatások – nem műszaki – összefoglalója, valamint egyéb dokumentációk, amelyek szükségesek a benyújtandó pályázatokhoz szakmai háttértanulmányokként;

c) a helyszínek előkészítése és építkezés;

d) jogtiszta együttműködés a kivitelezőkkel;

e) szakértői, építési, közbeszerzési stb. szerződések megkötése;

f) műszaki munkálatok, átadás-átvételek felügyelete;

g) a projekttel összefüggő egyéb felmérések, műszaki megoldások, szervezési feladatokban való részvétel;

h) a projekt megvalósulása után a projekt által kialakított rendszer érdekeltek általi átadás-átvétele, üzemeltetésének biztosítása.

A fent meghatározott feladatainak ellátása során a Társulás Elnöke köteles féléves – ezen belül negyedéves bontású – munka és pénzügyi ütemtervet készíteni. Ezt a Társulási Tanács félévente jóváhagyja. A Társulás ezen ütemterv szerint köteles eljárni. A feladatellátásról a munkaszervezet köteles a Társulási Tanácsnak negyedévente írásban beszámolni.

VIII. BELSŐ SZERVEZETI RENDSZER

A Tagok jelen Társulási Megállapodás aláírásával egyidejűleg az alábbi szervezeti rendszerben állapodnak meg:

Szervezeti rendszer:

1. Társulási Tanács

2. Társulási Tanács Elnöke,

3. Felügyelő Bizottság

4. Munkaszervezet

A Tagok elfogadják, hogy a KEOP projekt támogatási kérelmezési eljárásért, valamint a projekt végrehajtásáért felelős szervezetként, azaz Projektgazdaként a Társulás jár el. 
A Projektgazda tudomásul veszi, hogy valamennyi – a pályázati projekt elnyerése, illetve megvalósítása szempontjából érdeminek minősíthető, illetve a tagok által megjelölt – kérdésben a mindenkor hatályos közösségi és hazai jogszabályokban, a Támogatási Szerződésben és a jelen megállapodásban foglaltak szerint köteles eljárni és a megtett lépésekről utólag a Társulási Tagoknak, és a Felügyelő Bizottságnak beszámolni köteles. Azon jognyilatkozatokat, amelyeknek következtében a Társulás tagjai számára a Támogatási Szerződéstől eltérő kötelezettségek keletkeznek, csak a tagönkormányzatok képviselő-testületeinek előzetes egyetértésével teheti meg.







VIII.1. Társulási Tanács

A Ttv. 10. §-a alapján a Társulás döntéshozó szerve a Társulási Tanács, amely a társult Tagok képviselő-testületei által delegált képviselők összességéből áll.

Valamennyi tag egy képviselő delegálására jogosult. A Társulás tagja az általa delegált képviselőt visszahívhatja.

A társult önkormányzat szavazati arányát a Tanácsban a beruházáshoz történt hozzájárulás arányában állapítják meg azzal, hogy a Ttv. 10. § (3) bekezdése értelmében egyik Tag sem rendelkezhet a szavazatok több mint 50 %-ával.

A Társulási Tanács dönt a jelen Társulási Megállapodásban meghatározott és a Társulás tagjai által átruházott, valamint a vonatkozó jogszabályok szerint meghatározott saját feladat- és hatáskörben.

VIII.1.1. A Társulási Tanács feladat- és hatásköre:

a. a Társulási Tanács elnökének, elnökhelyetteseinek a megválasztása, visszahívása,

b. a működési hozzájárulás mértékének megállapítása,

c. a Tagokat terhelő egyéb kötelezettség megállapítása,

d. a hatáskörbe utalt pénzeszközök felhasználásáról döntés, szükség szerint szakértői vélemények figyelembe vételével,

e. Tag kizárásának elhatározása, mely határozat hatálybalépéséhez a Társulásban résztvevő képviselő-testületek mindegyikének minősített többségével hozott döntése szükséges,

f. jelen társulási megállapodás módosítása, mely határozat hatálybalépéséhez a Társulásban résztvevő képviselő-testületek mindegyikének minősített többségével hozott döntése szükségeltetik,

g. Társulás megszűnésének elhatározása, mely határozat a Társulásban résztvevő képviselő-testületek mindegyikének minősített többségével hozott döntésével lép hatályba,

h. a Társulás éves munkatervének, költségvetésének elfogadása. A költségvetés első félévi, háromnegyedévi és éves végrehajtásáról szóló beszámoló; éves mérlegének elfogadása,

i. az érintett tárcákkal, a megyei területfejlesztési tanáccsal a támogatási szerződések megkötése,

j. a megállapodásban foglalt célok megvalósításának áttekintése, stratégiai célok meghatározása,

k. a projekt szerinti célkitűzések megvalósulásának, azok időarányos állapotának elemzése és értékelése,

l. a Tagok között felmerülő esetleges vitás kérdések megtárgyalása, esetleg állásfoglalás a kérdésében, illetve a végrehajtás során felmerülő problémák körében,

m. a Szervezeti és Működési Szabályzat elfogadása,

n. a Támogatási Szerződés elfogadása, annak módosítása,
o. A jelen megállapodás IV. fejezetében meghatározott, átruházott önkormányzati feladatokkal kapcsolatos, illetve az átruházott hatáskörbe tartozó döntések meghozatala. 
VIII.1.2. A Társulási Tanács működése:

A Társulási Tanács megalakultnak tekinthető, ha a tagönkormányzatok képviselő-testületeinek mindegyike jóváhagyta a Társulási Megállapodást, megválasztotta képviselőjét, és a Társulási Tanács alakuló ülése kimondta megalakulását.

A Társulási Tanács üléseit szükség szerint, de évente legalább két alkalommal össze kell hívni. A Tanács ülését össze kell hívni, ha a Tanács hatáskörébe tartozó kérdésekben kell dönteni, illetve ha azt bármely Tag a napirend egyidejű megjelölésével indítványozza.

A Tanács üléseinek összehívása és a napirend kialakítása az elnök feladata, de a napirend összeállításában a Tanács bármely tagjának indítványtételi joga van.

A Tanács ülését az elnök, akadályoztatása esetén az elnökhelyettes hívja össze írásban, az ülés napját megelőzően legalább 5 nappal korábban. Sürgős esetben ennél rövidebb idő is lehetséges, de csak a tagok később igazolható módon történt értesítése mellett.

A Társulási Tanács döntését ülésén, határozattal hozza.

A Társulási Tanács akkor határozatképes, ha ülésén a Tanács tagjainak több mint fele jelen van, és a jelenlévő tagok a szavazatok több mint 66 %-val rendelkeznek.

Határozatképtelenség esetén az eredeti időpontot követő 8 napon túli, de 30 napon belüli időpontra kell az újabb ülést összehívni.

A Társulás Tagja eseti jelleggel, egy alkalomra szólóan közokiratban vagy teljes bizonyító erejű magánokiratba foglalt meghatalmazást adhat az általa delegált képviselő helyettesítésére, mely meghatalmazás hatálya a határozatképtelenség miatt megismételt ülésre is kiterjed.

A Társulási Tanács ülésére bármely tag indítványozhatja szakértők vagy egyéb személyek meghívását. Ezen személyek az ülésen részt vehetnek, a napirendi pontokhoz hozzászólhatnak, de szavazati joggal nem rendelkeznek.

Az ülésen a határozati javaslatról nyílt szavazással, a szavazati arányok megállapításával döntenek.

A Tanács határozatait minősített többséggel, illetve egyszerű többséggel hozza.

Minősített többségen az összes szavazatnak a legalább ¾-es többségével, és, egyidejűleg, az összes társult tag több mint felének szavazatával hozott határozatot értik.

Egyszerű többségen az összes szavazat több mint fele, és, egyidejűleg, az összes társult tag több mint felének szavazata szükséges a határozathozatalhoz.

A Társulási Tanács határozatai a meg nem jelent tagokra is kötelező érvényűek. A Társulási Tanács tagjai a Társulási Tanácsban hozott döntésekről kötelesek 30 napon belül írásban (elektronikus, vagy postai úton) tájékoztatni az őket delegáló önkormányzatokat.

A Tanács üléséről jegyzőkönyvet és jelenléti ívet kell készíteni. A jegyzőkönyv tartalmazza az ülésen résztvevő képviselők és meghívottak nevét, a tárgyalt napirendi pontokat, a tanácskozás lényegét, a szavazás számszerű eredményét és a hozott határozatokat. A jegyzőkönyvre a képviselő-testületek üléséről szóló jegyzőkönyv szabályait kell alkalmazni azzal az eltéréssel, hogy a jegyzőkönyvet a Társulási Tanács elnöke és a Tanács által felhatalmazott személy írja alá.

VIII.1.3. A Társulási Tanács elnöke

A Társulási Tanács Elnökét és 2 elnökhelyettesét a Társulási Tanács tagjai sorából az alakuló ülésen, minősített többségi szavazással választja meg határozott időre.

A Társulási Tanács elnöke a Társulás ügyeinek vitele keretében

a. képviseli a Társulást és a projektet harmadik személyekkel szemben, bíróságok és más hatóságok előtt,

b. intézkedik a Társulás kincstárnál vezetett nyilvántartásában szereplő adatok változásának nyilvántartásba vétele iránt, az alapító okirat módosítását követő 15 napon belül,

c. összehívja a Társulási Tanács üléseit, összeállítja az ülések napirendjét,

d. gondoskodik a Társulás éves mérlegének, vagyonkimutatásának, költségvetésének, éves beszámolójának elkészítéséről,

e. a Társulás mérlegét Tagok számára hozzáférhetővé teszi,

f. évente legalább egy alkalommal jelentést készít a Társulási Tanács részére a Társulás működéséről, feladatainak ellátásáról, a társulási cél megvalósulásáról,

g. ellátja mindazon feladatokat, melyet a társulási megállapodás, illetve a Társulási Tanács számára előírt,

h. a Támogatási Szerződést és az egyéb szerződéseket, valamint azok módosításait a Társulás képviseletében aláírja,

i. bármely kérdésben észrevétellel és kérdéssel élhet a Tagok, illetve képviselőik, a hatóságok, közreműködő szervek, személyek felé, beszámoltathatja a Társulásban közreműködő bármely érdekeltet,

j. képviseli a Társulást a közbeszerzési eljárás folyamatában a KSz és a Közbeszerzések Tanácsa felé. Aláírja a KEOP projekt keretében a közbeszerzési pályázatokon nyertes cégekkel kötendő szerződéseket.

Az elnök Társulással összefüggő feladatai megvalósításához –a közbeszerzési szabályok betartása mellett – jogosult szakértők igénybevételére, valamint segítő munkaszervezet igénybevételére a Társulás költségén. Az elnök tevékenységét segítő munkaszervezet alatt a Társulás Munkaszervezetét értjük.

A Társulási Tanács elnöke a tőle elvárható gondossággal köteles eljárni. Kötelezettségének megszegésével okozott kárért a polgári jog szabályai, valamint a vonatkozó jogszabályok szerint felel.

Az elnöki megbízatás megszűnik:

· amennyiben önkormányzati képviselő, az önkormányzati képviselői tisztségének megszűnésével,

· az őt delegáló önkormányzat által történő visszahívással,

· a Társulási Tanács által történő visszahívással,

· lemondással,

· elhalálozással,

· a határozott idő elteltével

· a Társulás megszűnésével

Lemondás esetén az elnök köteles az új elnök személyének megválasztásáig a megbízatásával járó feladatokat ellátni, köteles a lemondásától számított 15 napon belül a Társulási Tanács ülését összehívni az új elnök megválasztásának céljából. Az elnök lemondásával az elnökhelyettesi megbízatás nem szűnik meg.

A Társulás elnökhelyetteseinek megbízatási időtartamára az elnökre vonatkozó rendelkezések irányadóak.

A Társulás elnökhelyettesei az elnök munkáját segítik, illetve akadályoztatása esetén – a Társulási Tanács által meghatározott helyettesítési rendben – teljes jogkörrel helyettesítik a IX. fejezetben foglaltak szerint.

VIII.2. Munkaszervezet

A Társulási Tanács a KEOP projekt megvalósításához szükséges operatív feladatok ellátása céljából vegyes projektmenedzsment szervezetet (a továbbiakban: Munkaszervezet) működtet. A KEOP projekt részletes megvalósíthatósági tanulmányához közzétett útmutatóban leírtakat a közbeszerzési eljárás útján kiválasztott projektmenedzsment szervezetre kell alkalmazni. A Társulás a működés közvetlen adminisztrációs és vezetési feladat ellátására munkaszervezet vezetőt nevez ki.

A Munkaszervezet vezetőjét, a Társulási Tanács nevezi ki. A Munkaszervezet vezetőjének megbízása nem terjedhet túl a Társulás feladat-és hatáskörébe tartozó ügyeken.

A Munkaszervezet jogi személyiséggel nem rendelkezik. Munkáját a KEOP projekt befejezéséig végzi. 

A projekt lebonyolításához előírt projektmenedzsment szervezetet közbeszerzési eljárás útján a Társulás választja ki.

A Munkaszervezet éves feladattervét és az éves működésének költségeit is tartalmazó költségvetését, költségvetése végrehajtásáról szóló beszámolót – a könyvvizsgáló és a felügyelő bizottság előzetes véleményével ellátva – a Társulási Tanács hagyja jóvá.

A Munkaszervezet működését a Társulási Tanács és a Felügyelő Bizottság jogosult ellenőrizni.

A Társulás biztosítja a projekt keretében született összes dokumentum megőrzését a projekt lezárását követő 10 évig.

A Munkaszervezet vezetője felelős a projekt végrehajtásáért, előrehaladásáért. Aláírásai, kötelezettségvállalási jogköre nem terjedhet túl a megbízásában megadott kereteken.

VIII.3. Felügyelő Bizottság

A Tagok megállapodnak abban, hogy a Társulási Tanács első ülésén a Társulás működésének és gazdálkodásának ellenőrző-felügyelő szervként 3 főből álló Felügyelő Bizottságot hoznak létre.

A Felügyelő Bizottság elnöke:
                                                

A Felügyelő Bizottság tagjai:
                                             

A Felügyelő Bizottság elnökét tartós akadályoztatása esetén a tagok közül választott személy helyettesíti.

A Felügyelő Bizottság tagjai személyesen kötelesek eljárni, képviseletnek nincs helye.

A Felügyelő Bizottság kiemelt feladata a beruházás működési, pénzügyi ellenőrzése.

A Felügyelő Bizottság évente legalább két alkalommal, de szükség szerint többször is ülésezik.

A Felügyelő Bizottság ülését az elnök az ülés napját legalább 15 nappal megelőzően írásban hívja össze.

A Felügyelő Bizottság ülését a bizottság bármely két tagja írásban összehívhatja az ok és a cél egyidejű megjelölésével, ha a bizottság összehívására irányuló kérelmüket az elnök 15 napon belül nem teljesíti.

Az ülés összehívására vonatkozó határidőtől rendkívül indokolt, halaszthatatlan esetekben a felügyelő bizottság saját ügyrendjében szereplő feltételek mellett el lehet térni. Ez esetben az ülés telefonon, illetve egyéb más úton (e-mail, stb.) történő összehívása is megengedhető.

A Felügyelő Bizottság akkor határozatképes, ha az ülésen a tagok 2/3-a jelen van. Határozatképtelenség esetén, 15 napon belül újabb ülést kell összehívni. A megismételt ülés a megjelent tagok számától függetlenül határozatképes.

A Felügyelő Bizottság a döntéseit egyszerű többséggel hozza meg.

A Felügyelő Bizottságot a Társulási Tanács Elnöke félévente (minden félévet követő 15. napig) tájékoztatja a projekt állásáról.

A Felügyelő Bizottság jogszabályba, a jelen szerződésbe ütköző, vagy a konzorcium érdekeit sértő intézkedés, mulasztás tapasztalása esetén észrevételt tehet, illetve jelzéssel élhet.

A Felügyelő Bizottság feladat és hatásköre:

a) a Munkaszervezet munkájának ellenőrzése,

b) az ütemezett kivitelezés és pénzfelhasználás ellenőrzése,

c) a tagok elé terjesztendő jelentések, beszámolók vizsgálata, a vizsgálat eredményéről beszámoló készítése,

d) a tagok tájékoztatásának vizsgálata,

e) a projekt bármely résztvevőjétől felvilágosítás, tájékoztatás kérése,

A Felügyelő Bizottság üléseiről jegyzőkönyvet kell vezetni, melyet az ülés elnöke, valamint a jegyzőkönyvvezető ír alá.

A Felügyelő Bizottság részletes ügyrendjét maga határozza meg.

A Felügyelő Bizottsági tagok megbízatása visszavonásig tart.

X. A TÁRSULÁS KÉPVISELETE

A Társulást harmadik személyekkel szemben, bíróságok és más hatóságok előtt általános képviseleti jogkörrel felruházva – a VIII.1.3. foglaltak szerint – az elnök képviseli. Az elnök akadályoztatása esetén a Társulás képviseletére a Társulási Tanács által meghatározott helyettesítési rend szerint elnökhelyettes jogosult.

A Társulást az elnök önállóan képviseli. A Társulás jegyzése akként történik, hogy a géppel vagy kézzel előírt, előnyomott vagy nyomtatott társulási név alatt az elnök teljes nevét önállóan írja alá.

Az eredeti iratról, okiratról készült tömegesen jelentkező másolatok hitelesítése oly módon történik, hogy 5 példány jegyzése e fejezet 2. bekezdésben foglaltak szerint, míg további példányai vonatkozásában; a géppel, vagy kézzel előírt, előnyomott vagy nyomtatott társulási név alatt az elnök teljes nevét aláírás-bélyegzővel írja alá, majd a másolati példányú iratot, okiratot az aláírás-bélyegző mellett a társulás pecsétjével kell ellátni.

Az e bekezdés szerinti aláírás-bélyegzővel történő hitelesítés részletes eljárási rendjét és az aláírás-bélyegző használatának szabályait az önkormányzati társulás Szervezeti- és Működési Szabályzata tartalmazza.

X. A TÁRSULÁS ELLENŐRZÉSI RENDJE, IRÁNYÍTÓI JOGOK GYAKORLÁSA

A Társulás tagjai a Társulás működését – a társulási megállapodásban meghatározottak szerint – célszerűségi és gazdasági szempontból jogosultak ellenőrizni.

A polgármester vagy – felkérésre – az általa kijelölt személy évente legalább egyszer a képviselő-testületének beszámol a Társulás tevékenységéről, pénzügyi helyzetéről, a társulási cél megvalósulásáról. A Társulási Tanács tagjai képviselő-testületeiknek beszámolnak a Társulási Tanácsban végzett tevékenységükről.

A Társulás tagja az általa választott képviselőt visszahívhatja.

XI. A TÁRSULÁSBAN FOGLALKOZTATOTT SZEMÉLY ALKALMAZÁSÁNAK FELTÉTELEI

A Társulás alkalmazottainak jogviszonyára a munka törvénykönyve rendelkezései az irányadók.

A Társulás alkalmazottai felett a munkáltatói jogkör gyakorlására a Társulás elnöke jogosult.

XII. TAGSÁGI JOGVISZONY

A Tagok ezen Társulási Megállapodás elfogadásával és aláírásával, kötelezettséget vállalnak arra vonatkozóan, hogy elfogadják a felmondással, illetve kizárással összefüggő felelősségi szabályokat.

XII.1. A szerződés felmondása

Tekintettel arra, hogy a Társulási Megállapodás aláírásakor sem a pályázati döntés, sem az önerő biztosítására igénybe vehető esetleges források nem ismertek, a társulás tagjai elősegítik a társulásból való kiválást azon tagok részére, akik a véglegesített feltételekkel nem tudják vállalni a beruházás megvalósítását. A kiválás elősegítése azt jelenti, hogy a tagönkormányzatok képviselő-testületei meghozzák azokat a döntéseket, melyek a kiválást eredményező felmondás tudomásulvételéhez szükségesek.

Tekintettel arra, hogy a Társulás határozott cél megvalósítására jött létre, a tagok a beruházás megvalósítása érdekében önként vállalják, hogy a támogatási szerződés aláírása után a  törvényben biztosított felmondási jogukkal csak tényleges és alapos indokok alapján, a Társulási Tanáccsal és a KEOP Közreműködő Szervezettel történt egyeztetést követően élnek.

Amennyiben a beruházás jelen szerződés aláírásától számított három éven belül nem kezdődik meg, úgy a tagok a három éves határidő letelte után, ezen okból is élhetnek felmondási jogukkal.

A Ttv. 4. § (2) bekezdése alapján a felmondásról szóló minősített többséggel hozott döntést a képviselő-testület legalább három hónappal korábban köteles meghozni és a Társulás tagjaival közölni. A felmondó tag a felmondásról szóló döntése meghozatalakor köteles figyelembe venni a támogatási szerződésben foglaltakat.

Tagok tudomásul veszik, hogy a Társulásból kiváló tag által befizetendő önrész teljes összege a Társulás velük szembeni jogszerű követelése, melyet a Társulás minden esetben érvényesíteni fog.

Felmondó tag tudomásul veszi, hogy a projekt megvalósítása érdekében általa fizetett előkészítési költséget nem követelheti vissza a Társulástól.

A felmondó tag köteles a tárgyévi vagyoni hozzájárulásának teljesítésére, valamint felmondásával a Társulásnak okozott kár teljes körű megtérítésére. Ezen kártérítési felelősséget a Tagok szorosan értelmezik, ezért valamennyi, a felmondással összefüggő kárra vonatkoztatják.

A Tag általi felmondás esetén a Társulás köteles a taggal elszámolni a vagyoni hozzájárulás arányának megfelelően, figyelembe véve a kártérítési kötelezettséget és a Társulást terhelő kötelezettségeket is. 

A Társulás megállapodásának felmondása esetén a Társulás tagja által a Társulásba bevitt vagyonnal el kell számolni. A KEOP projekt keretében megvalósult vagyontárgy társulás tagja részére történő kiadását négy évre el lehet halasztani, ha annak természetben történő kiadása veszélyeztetné a Társulás kötelező feladatának ellátását. Ebben az esetben a Társulás kivált tagját - a Társulással kötött szerződés alapján - használati díj illeti meg.

XII.2 Tagi kizárás

Amennyiben a tag a jelen megállapodásban foglalt lényeges kötelezettségét megszegi, illetve elmulasztja, az elnök köteles a tagot kétszer, írásban, megfelelő határidő tűzésével felhívni a teljesítésre.

Ha a tag ezen felhívás ellenére – a közölt határidőn belül – sem tesz eleget a jelen megállapodásban rögzített kötelezettségeinek, a tagok több mint fele minősített többséggel hozott határozatával a naptári év utolsó napjával kizárható a Társulásból.

Különösen ilyen kötelezettségszegésnek minősül a működési hozzájárulás megfizetésének elmulasztása.

A kizárás jogkövetkezményei azonosak a tagi felmondás jogkövetkezményeivel, azaz ebben az esetben sem mentesül a tag a kártérítési és egyéb kötelezettsége alól.

XII.3. Tagfelvétel

A csatlakozási szándék kinyilvánításához a társulni kívánó önkormányzatok képviselő-testületének minősített többséggel hozott határozata szükséges, melynek tartalmaznia kell, hogy a testület a jelen társulási megállapodás rendelkezéseit magára nézve teljes egészében kötelezően ismeri el elfogadja a Társulás céljait, továbbá a feladatok megvalósításához ráeső költségvetési hozzájárulást biztosítja.

A Társuláshoz történő csatlakozáshoz szükséges a Társulásban részt vevő valamennyi tagönkormányzat képviselő-testületének minősített többséggel hozott határozata és a KEOP projekt esetében a KEOP Irányító Hatóság előzetes írásbeli hozzájárulása.

XIII. A TÁRSULÁSI MEGÁLLAPODÁS HATÁLYA, A TÁRSULÁS MEGSZŰNÉSE

A jelen megállapodás hatálya a jelen megállapodás IV. fejeztében meghatározott, a Társulásra átruházott önkormányzati feladat- és hatáskörökre terjed ki.

Jelen megállapodás a Társulás valamennyi Tagja által történő aláírásának napján, ha ez nem egy időben történik, a legkésőbbi aláírás napján lép hatályba.

A Társulás megszűnik a társulásra vonatkozó mindenkori hatályos jogszabályi rendelkezésekben foglaltak szerint.

A Társulás megszűnése esetén a tagok a megszűnés időpontjával bezáróan egymással elszámolni kötelesek.

A Társulás megszűnése esetén a kötelezettségek teljesítése után fennmaradó vagyon a Társulás tagjait vagyoni hozzájárulásuk arányában illeti meg.

A Társulás megszűnése esetén a Társulás kötelezettségeiért a tagok a vagyoni hozzájárulásuk arányában tartoznak felelősséggel.

XIV. NYILVÁNOSSÁG BIZTOSÍTÁSA

A Tagok kötelezettséget vállalnak közvetlenül, továbbá saját szervezeteik útján, illetve a civil szervezetek bevonásával a teljes körű lakossági tájékoztatásra. Ezen tájékoztatás keretében a kötelmi jogi jellegen túlmenően, fel kell hívniuk a lakosság figyelmét a környezetvédelmi feladatokra, a jogszabályi előírásokra, valamint információt kell szolgáltatniuk a szerződés céljául szolgáló beruházás előnyeiről.

A Tagok a teljes pályázati és beruházási időszakra vonatkozóan rendszeres és folyamatos tájékoztatást nyújtanak településeik polgárai számára olyan formában, amely alkalmas arra, hogy a tájékoztatás eljusson valamennyi érintetthez (pl. települési lakossági fórumok szervezése, írott és elektronikus sajtó igénybevétele, helyi kiadvány megjelentetése).

Fentiek mellett a tagok által jelen Társulási megállapodás keretében kiépítésre kerülő szervezeti rendszernek is kötelezettsége a lakossági tájékoztatást szolgáló munkálatok elősegítése, szervezése. A Társulás nemcsak az írott és elektronikus média tájékoztatására kötelezett, hanem arra is, hogy a projekttel kapcsolatos valamennyi információ a tagokhoz, illetve azok hivatali szervezetén keresztül a lakossághoz eljusson.

A Társulásnak folyamatosan törekednie kell az országos és a regionális hatósági, valamint a civil szervezetek tájékoztatása során a beruházás elfogadtatására, ezáltal működése biztonságának megőrzésére is.

XV. ZÁRÓ RENDELKEZÉSEK

Jelen társulási megállapodás alapján az egyes tagok jogosultak – külön megállapodás alapján – más, gazdaságilag nehéz helyzetben lévő tag helyett és nevében pénzügyi teljesítést szközölni, utólagos elszámolás mellett. Ez a pénzügyi átvállalás nem érinti a tagok jelen megállapodásban rögzített jogait és kötelezettségeit. A Társulási Tanács ülésén minősített többséggel dönt az egyes tagokat terhelő működési hozzájárulás mértékéről. A tanács határozathozataláig, jelen szerződés aláírásával tagok kötelezettséget vállalnak ennek fedezetére.

A Tagok kijelentik, tudomással bírnak arról, hogy a KEOP projekthez igényelhető támogatás csak a támogatási kérelem benyújtása előtt meg nem kezdett beruházáshoz igényelhető. Egyúttal nyilatkoznak, hogy az V. fejezetben részletezett beruházási munkálatok a támogatási kérelem benyújtásának időpontjáig még nem kezdődtek meg.

A Tagok tudomásul veszik, hogy amennyiben az önkormányzatok képviseletére jogosultak személyében változás történik, a változástól számított 60 napon belül meg kell jelölniük az új képviselőket.

A Tagok rögzítik, amennyiben jelen szerződés valamely rendelkezése jogszabály vagy egyéb, a feleken kívülálló ok miatt objektíve nem alkalmazható, a többi – fentiekkel nem érintett – része teljes hatályban fennmarad.

Jelen társulási megállapodás kizárólag a mellékleteivel együtt érvényes.

A Tagok vitás kérdéseiket elsősorban tárgyalásos úton, egymás közötti egyeztetéssel kísérlik meg rendezni, ennek sikertelensége esetén a Kiskőrösi Városi Bíróság döntésének vetik alá magukat.

Ezen társulási megállapodásban nem szabályozott kérdésekben a KEOP projekt megvalósításával összefüggő hazai jogszabályokat, a pályázati felhívást és útmutatót, továbbá az Ötv., a Ttv., az államháztartásról szóló, 1992. évi XXXVIII. törvény (Áht.), a költségvetési szervek jogállásáról és gazdálkodásáról szóló 2008. évi CV. törvény (Kt.), a számvitelről szóló 2000. évi C. törvény, a vízgazdálkodásról szóló 1995. évi LVII. törvény (Vgtv.), és az ezen törvények végrehajtásával kapcsolatos egyéb jogszabályok, illetve a Ptk. rendelkezéseit kell alkalmazni.

A fentiek szerint jelen szerződést a  tagok 15 eredeti példányban jóváhagyólag aláírták. 

Mellékletek:
1. számú melléklet: szavazatok száma a Tanácsban

Kelt: Kiskőrös, 2010. február 3.

Akasztó Község Önkormányzata

     Csengőd Község Önkormányzata

   Suhajda Antal polgármester


Baltás István polgármester

________________________________
____________________________________

Fülöpszállás Község Önkormányzata
     Imrehegy Község Önkormányzata

  Cseh-Szakáll Sándor polgármester
         Gyenizse Lajosné polgármester

_______________________________
____________________________________

Jakabszállás Község Önkormányzata
   Kaskantyú Község Önkormányzata

   Szabó Mihály polgármester


Újházi Zsolt polgármester
  

_______________________________
      ______________________________

       Kecel Város Önkormányzata

        Kiskőrös Város Önkormányzata

      Haszilló Ferenc polgármester


Domonyi László polgármester

______________________________
      ______________________________

       Páhi Község Önkormányzata

   Soltszentimre Község Önkormányzata

         Oroszi István polgármester


Nagy István polgármester

______________________________                ______________________________

   Tabdi Község Önkormányzata


Tázlár Község Önkormányzata

     Kollarik László polgármester


 Kószó Endre polgármester

1. számú melléklet 

Szavazatok száma a Tanácsban

	Sorszám
	Település
	Beruházás

nettó összege

ezer forintban
	Szavazatok

száma
	Szavazatok

aránya

%

	1
	Akasztó
	133.000
	2
	4,01

	2
	Csengőd
	335.000
	4
	10,08

	3
	Fülöpszállás
	800.500
	9
	24,09

	4
	Imrehegy
	85.800
	1
	2,58

	5
	Jakabszállás
	171.800
	2
	5,17

	6
	Kaskantyú
	173.300
	2
	5,2

	7
	Kecel
	478.800
	6
	14,41

	8
	Kiskőrös
	492.200
	6
	14,81

	9
	Páhi
	178.900
	2
	5,38

	10
	Soltszentimre
	180.300
	2
	5,4

	11
	Tabdi
	131.500
	2
	3,95

	12
	Tázlár
	160.600
	2
	4,83

	Összesen:
	
	3.321.700
	40
	100


Társulás


Projektgazda





Társulási Tanács


(döntéshozó szerv)





Felügyelő Bizottság


(belső ellenőrző szerv)





Munkaszervezet





Társulási Tanács Elnöke








� A helyi önkormányzatokról szóló 1990. évi LXV. törvény


� A vízgazdálkodásról szóló 1995. évi LVII. törvény


� A szavazatok konkrét számát táblázat formájában, mellékletként közöljük.


� Ttv. 6.§ (1) bekezdés

